Likumprojekts

**Grozījumi likumā "Par nodokļiem un nodevām"**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61., 92., 187., 194., 232.nr.; 2014, 51., 119.nr.;) šādus grozījumus:

1. 24.pantā:

izteikt pirmās daļas 3.punkta pirmo teikumu šādā redakcijā:

„3) sadalīt termiņos uz laiku līdz pieciem gadiem nodokļu administrācijas veiktās kontroles (pārbaudes, revīzijas) rezultātā aprēķināto nodokļu maksājumu, nokavējuma naudu un soda naudas samaksu, kā arī sadalīt termiņos uz laiku līdz pieciem gadiem nodokļu administrācijas veiktās datu atbilstības pārbaudes aprēķināto nodokļu maksājumu un nokavējumu naudu.”

papildināt pirmo daļu ar 9.punktu šādā redakcijā:

„9) sadalīt termiņos vai atlikt uz laiku līdz pieciem gadiem nokavēto nodokļu maksājumu samaksu, ja termiņa nokavējums radies Krievijas Federācijas noteiktā ierobežojuma Eiropas Savienības produkcijas importam rezultātā un izpildās vismaz viens no šādiem apstākļiem:

1. nodokļu maksātāja Krievijas Federācijas noteiktajam ierobežojumam pakļauto eksporta darījumu īpatsvars uz Krievijas Federāciju ir lielāks par 10 procentiem no kopējā realizācijas apjoma;
2. nodokļu maksātāja darbība ir saistīta ar Krievijas Federācijas noteiktajam ierobežojumam pakļauto preču eksportu un ražošanu vismaz 10 procentu apmērā no kopējā realizācijas apjoma, ja sankciju ietekmē tiek lauzti piegādes vai pakalpojuma līgumi, vai samazināta preces vai pakalpojuma  iepirkuma (piegādes) cena.

Nodokļu maksātājs motivētu iesniegumu nodokļu administrācijai iesniedz ne vēlāk kā mēnesi pēc maksājuma termiņa iestāšanās. Nodokļu administrācija rakstveidā vienojas ar nodokļu maksātāju par parāda samaksas grafiku.”

papildināt pantu ar jaunu 1.5 daļu šādā redakcijā:

“(15) Nodokļu administrācija, izskatot šā panta pirmās daļas 9.punktā minēto iesniegumu, ņem vērā šādus faktorus:

1. vai nodokļu maksātājs ievēro nodokļu regulējošajos normatīvajos aktos noteiktos nodokļu maksājumu samaksas termiņus;
2. vai pēdējās nodokļu revīzijas (audita) laikā nodokļu maksātājam nav konstatēti pārkāpumi.”
3. 1 daļā aizstāt vārdu “četras” ar vārdu “sešas”
4. 26.pantā:

papildināt astoto daļu ar 11.punktu šādā redakcijā:

„11) nodokļu administrācija ir pieņēmusi lēmumu par nokavēto nodokļu maksājumu labprātīgu izpildi, - līdz laikam, kamēr lēmums par nokavēto nodokļu maksājumu labprātīgu izpildi ir spēkā;”

papildināt pantu ar vienpadsmito, divpadsmito, trīspadsmito, četrpadsmito un piecpadsmito daļu šādā redakcijā:

„(11) Nodokļu administrācijai, kura atbilstoši šā likuma 20.pantam administrē konkrētos nodokļus, uz nodokļu maksātāja motivēta rakstveida iesnieguma pamata ir tiesības pieņemt lēmumu par nokavēto nodokļu maksājumu labprātīgu izpildi, nosakot nodokļu maksātājam termiņus uz laiku līdz trim gadiem, skaitot no iesnieguma iesniegšanas dienas, labprātīgai nokavēto nodokļu maksājumu, kuri tiek piedzīti ar lēmumu par nokavēto nodokļu maksājumu piedziņu, samaksai. Nodokļu maksātājs motivētu iesniegumu nodokļu administrācijai iesniedz ne vēlāk kā sešus mēnešus pēc lēmuma par nokavēto nodokļu maksājumu piedziņu paziņošanas. Nodokļu administrācija rakstveidā vienojas ar nodokļu maksātāju par nokavēto nodokļu maksājumu samaksas grafiku. Nokavējuma nauda nodokļu pamatparāda summai tiek aprēķināta šā likuma 29. panta otrajā daļā noteiktajā apmērā par katru dienu visā kavējuma periodā.

(12) Šā panta vienpadsmitā daļa nav piemērojama nodokļu maksātājiem, kuriem tiesa pieņēmusi lēmumu par maksātnespējas procesa pasludināšanu, ārpustiesas tiesiskā aizsardzības procesa pasludināšanu vai tiesiskās aizsardzības procesa ierosināšanu.

(13) Ja nodokļu maksātājs neievēro lēmumā par nokavēto nodokļu maksājumu labprātīgu izpildi noteiktos samaksas termiņus vai neveic pilnā apmērā kārtējos nodokļu maksājumus nodokļu likumos noteiktajos termiņos, vai noteiktajos termiņos neveic nodokļu maksājumus, kuru samaksas termiņš pagarināts šā likuma 24.panta pirmās daļas 1. un 3.punktā noteiktajā kārtībā, nodokļu administrācijai ir tiesības atcelt lēmumu par nokavēto nodokļu maksājumu labprātīgu izpildi.

(14) Ja lēmums par nokavēto nodokļu maksājumu piedziņu ir nodots tiesu izpildītājam piedziņai, nodokļu maksātājs, iesniedzot šā panta vienpadsmitajā daļā noteikto iesniegumu labprātīgai nokavēto nodokļu maksājumu samaksai, tam pievieno lēmuma par nokavēto nodokļu maksājumu piedziņu izpildes izdevumu samaksas apliecinājumu.

(15) Pirms lēmuma par nokavēto nodokļu maksājumu labprātīgu izpildi pieņemšanas piemērotie nodokļu administrācijas izpildes nodrošinājuma līdzekļi tiek saglabāti.

1. 41.pantā:

papildināt pirmo daļu pēc vārdiem „lai izbeigtu tiesisku strīdu par” ar vārdiem „datu atbilstības pārbaudes un”;

papildināt pantu ar 1.1 daļu šādā redakcijā:

„(11) Ja Valsts ieņēmumu dienests datu atbilstības pārbaudes rezultātā ir aprēķinājis papildu maksājumus budžetā, nodokļu maksātājs ir tiesīgs ierosināt Valsts ieņēmumu dienesta ģenerāldirektoram noslēgt attiecīgu vienošanās līgumu. Vienošanās līgumā norāda, ka nodokļu maksātājs piekrīt papildus aprēķinātā nodokļa maksājuma apmēram, bet 85 procenti no aprēķinātās nokavējuma naudas, kas aprēķināta par nodokļa maksājuma kavējuma periodu no deklarētās nodokļa summas maksāšanas termiņa līdz lēmuma par datu atbilstības pārbaudes rezultātiem pieņemšanas dienai, ir atceļami.

izteikt devīto daļu šādā redakcijā:

„(9) Nodokļu maksātājs noslēgtajā vienošanās līgumā samaksai noteiktos maksājumus budžetā samaksā viena gada laikā pēc tā noslēgšanas dienas. Nodokļu maksātājs katru mēnesi samaksā proporcionālu daļu no vienošanās līgumā noteikto maksājumu summas saskaņā ar vienošanās līgumā noteiktajiem maksājumu veikšanas termiņiem .”

1. Papildināt pārejas noteikumus ar 161. un 162. punktu šādā redakcijā:

“161. Attiecībā uz nokavētiem nodokļu maksājumiem, kuru maksāšanas termiņš ir iestājies pēc 2014.gada 8.augusta līdz šā likuma spēkā stāšanās dienai šā likuma [24.panta](http://likumi.lv/doc.php?id=33946#p24) pirmās daļas 9.punktā paredzētais iesnieguma iesniegšanas termiņš ir nosakāms, skaitot no šā likuma spēkā stāšanas dienas.

162. Šā likuma 24.pantā paredzētie grozījumi attiecībā uz panta pirmās daļas papildināšanu ar 9.punktu, panta papildinājumu ar 1.5 daļu un grozījumu 9.1 daļā ir spēkā līdz 2015.gada 9.augustam.”

|  |  |
| --- | --- |
| Iesniedzējs  finanšu ministrs | A.Vilks |

2014.08.22. 14:53

897

Tatjana Trenko

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vadītāja

Tālr. 67083983, [Tatjana.Trenko@fm.gov.lv](mailto:Gunta.Puzule@fm.gov.lv)